**Anexa nr. 6**

**REGULAMENT**

de stabilire a procedurii de adoptare a taxelor speciale şi domeniile în care se pot instituii

1. **Scopul adoptării prezentului regulament**

**Art. 1** Prezentul Regulament stabileşte cadrul general în care Consiliul Local al comunei Sâniob poate adopta taxe speciale pentru prestarea unor servicii publice locale create în interesul persoanelor fizice şi juridice. Taxele speciale se instituie prin Hotărâri de consiliu distincte, caz în care acestea constituie şi modalitatea administrării acestora, sau prin hotărâri de consiliul local prin care se adoptă anual impozitele şi taxele locale.

1. Sectoarele de activitate în care se pot institui taxe speciale

**Art. 2** Domeniile de activitate în care Consiliul Local poate institui taxe speciale:

* + Furnizarea, desfăşurarea, înfiinţarea unor servicii publice
  + Administrarea domeniul public şi privat al comunei Sâniob
  + Desfăşurarea, finanţarea unor activităţi de utilitate publică
  + Urbanism
  + Autorizaţii pentru a desfăşura o activitate economică şi a altor autorizaţii similare
  + Cadastru
  + Copiere şi comunicare documente din arhiva comunei Sâniob
  + Utilizarea infrastructurii
  + Eliberarea unor acte într-un termen mai scurt decât cel stabilit prin lege
  + Promovarea turistica a localitatii

1. Condiţii de instituire a taxelor speciale

**Art. 3** Taxele speciale se vor institui numai în interesul persoanelor fizice şi juridice care se folosesc de serviciile publice locale pentru care s-au instituit taxele speciale respective.

**Art. 4** Taxele speciale instituite în conformitate cu prevederile prezentului Regulament se vor încasa într-un cont distinct, deschis în afara bugetului local.

**Art. 5** Contul de execuţie al taxelor speciale, instituite conform prevederilor prezentului Regulament, va fi aprobat de către Consiliul Local al comunei Sâniob.

**Art. 6** Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice locale, precum şi pentru finanţarea cheltuielilor de întreţinere şi funcţionare ale acestor servicii.